Volumul cifrei de afaceri din comerţul cu amănuntul (cu excepţia comerţului cu autovehicule şi motociclete), în luna ianuarie 2024, a crescut faţă de luna ianuarie 2023 atât ca serie brută cu 6,6%, cât şi ca serie ajustată în funcţie de numărul de zile lucrătoare şi de sezonalitate cu 5,1%, arată datele publicate miercuri de Institutul Naţional de Statistică (INS).
În luna ianuarie 2024 volumul cifrei de afaceri din comerţul cu amănuntul (cu excepţia comerţului cu autovehicule şi motociclete) a scăzut faţă de luna decembrie 2023, ca serie brută cu 17,2%, iar ca serie ajustată în funcţie de numărul de zile lucrătoare şi de sezonalitate a crescut cu 3,8%. Faţă de luna ianuarie 2023 volumul cifrei de afaceri din comerţul cu amănuntul (cu excepţia comerţului cu autovehicule şi motociclete), în luna ianuarie 2024, a crescut atât ca serie brută cu 6,6%, cât şi ca serie ajustată în funcţie de numărul de zile lucrătoare şi de sezonalitate cu 5,1%, arată datele INS.
Ianuarie 2024 comparativ cu ianuarie 2023 Volumul cifrei de afaceri din comerţul cu amănuntul (cu excepţia comerţului cu autovehicule şi motociclete), serie brută, în luna ianuarie 2024, comparativ cu luna ianuarie 2023, a înregistrat o creştere, pe ansamblu, cu 6,6%, datorită creşterilor înregistrate la vânzările de produse nealimentare (+12,2%), vânzările de produse alimentare, băuturi şi tutun (+2,7%) şi la comerţul cu amănuntul al carburanţilor pentru autovehicule în magazine specializate (+1,6%).
Volumul cifrei de afaceri din comerţul cu amănuntul (cu excepţia comerţului cu autovehicule şi motociclete), serie ajustată în funcţie de numărul de zile lucrătoare şi de sezonalitate, în luna ianuarie 2024, comparativ cu luna ianuarie 2023, a înregistrat o creştere, pe ansamblu, cu 5,1%, datorită creşterilor înregistrate la vânzările de produse nealimentare (+9,2%), vânzările de produse alimentare, băuturi şi tutun (+2,4%) şi la comerţul cu amănuntul al carburanţilor pentru autovehicule în magazine specializate (+1,1%). Ianuarie 2024 comparativ cu decembrie 2023
Volumul cifrei de afaceri din comerţul cu amănuntul (cu excepţia comerţului cu autovehicule şi motociclete), serie brută, în luna ianuarie 2024, comparativ cu luna precedentă, a scăzut, pe ansamblu, cu 17,2%, ca urmare a scăderii înregistrate la vânzările de produse alimentare, băuturi şi tutun (-22,2%), comerţul cu amănuntul al carburanţilor pentru autovehicule în magazine specializate (-14%) şi la vânzările de produse nealimentare (-13,9%).
Valoarea cifrei de afaceri din comerţul cu amănuntul (cu excepţia comerţului cu autovehicule şi motociclete), serie ajustată în funcţie de numărul de zile lucrătoare şi de sezonalitate, a crescut, pe ansamblu, în luna ianuarie 2024, comparativ cu luna precedentă, cu 3,8%, datorită creşterilor înregistrate la vânzările de produse nealimentare (+8,1%), comerţul cu amănuntul al carburanţilor pentru autovehicule în magazine specializate (+1,7%) şi la vânzările de produse alimentare, băuturi şi tutun (+0,1%).